armvectores/hy_wikipedia_2023 huggingface dataset:
Լեոպոլդ Կրոնեկեր

Լեոպոլդ Կրոնեկեր (անգլ.՝ Leopold Kronecker, դեկտեմբերի 7, 1823(1823-12-07)[…], Լեգնիցա, Պրուսիայի թագավորություն - դեկտեմբերի 29, 1891(1891-12-29)[…], Բեռլին, Գերմանական կայսրություն), գերմանացի մաթեմատիկոս, ով աշխատել է թվերի տեսության, հանրահաշվի ու տրամաբանության ոլորտներում։ Պետերբուրգի գիտությունների ակադեմիայի օտարազգի անդամ-թղթակից (1872), Բեռլինի ԳԱ անդամ (1861), Բեռլինի համալսարանի պրոֆեսոր։ Նա քննադատել է Գեորգ Կանտորի բազմությունների տեսությունը։ Հայտնի է իր "Die ganzen Zahlen hat der liebe Gott gemacht, alles andere ist Menschenwerk" ("Աստված ստեղծել է միայն ամբողջ թվերը, մնացածը մարդու ձեռքի գործն է") արտահայտությամբ։ Կրոնեկերը Էռնստ Էդուարդ Կումմերի ուսանողն ու մտերիմ ընկերն էր, հայտնի ֆիզիոլոգ Հուգո Կրոնեկերի (1830-1914) եղբայրը։ Նա շարունակել է Կումմերի աշխատությունները քառակուսային ձևերի ու խմբերի տեսությունների մասին։ Ծնվել է հրեաների ընտանիքում, բայց մահից մեկ տարի առաջ ընդունել է քրիստոնեություն(անգլ.):


== Կենսագրություն ==
Լեոպոլդ Կրոնեկերը ծնվել է 1823 թվականին դեկտեմբերի 7-ին Պրուսիայի Լիգնից քաղաքում (այժմ` Լեգնիցա, Լեհաստան) ապահովված հրեաների ընտանիքում։ Ծնողները` Իսիդորն ու Յոհաննան, իրենց երեխաների կրթությունը վերցրել էին իրենց վրա և կրթում էին տանը։ Լեոպոլդի կրտսեր եղբայրը` Հուգո Կրոնեկերը նույնպես գիտական ուղով գնաց։ Այժմ նա հայտնի է ֆիզիոլոգիայի ոլորտում իր անգնահատելի ավանդի համար։ Ավելի ուշ Լեոպոլդը ընդունվում է Լիգնիցի գիմնազիա, որտեղ հետաքրքրվում էր միաժամանակ գիտություններով, պատմությամբ ու փիլիսոփայությամբ։ Դրան զուգահեռ նա հաճախում էր գիմնաստիկայի ու լողի խմբակների։ Գիմնազիայում նրա ուսուցիչներից էր Էռնստ Կումմերը, ով նկատեց ու խրախուսեց տղայի հետաքրքրությունը մաթեմատիկայի նկատմամբ:(անգլ.):


== Գիտական գործունեություն ==
Մաթեմատիկայի «հանրահաշվացման» կողմնակից էր, և հատկապես կողմ էր, որ դա արվի ամբողջ թվերի միջոցով, քանի որ նրա կարծիքով դա ամենաիրական բազմությունն է։ Այդ հայացքները պաշտպանելով նա համառ քննարկումների մեջ էր Վեյերշտրասի տեսական-ֆունցիոնալ ու Կանտորի տեսական-բազմությունների դպրոցների մասին։


== Պատվավոր կոչումներ ==
Կրոնեկերը մի շարք ակադեմիաների անդամ է՝

Գիտությունների Պրուսական ակադեմիա (1861)
French Academy of Sciences (1868)
Թագավորական հասարակություն (1884)25624 Կրոնեկեր աստերոիդն անվանակոչվել է նրա անունով։


== Հրապարակումներ ==
Kronecker, Leopold (1978) [1901], Vorlesungen über Zahlentheorie, Berlin, New York: Springer-Verlag, ISBN 978-3-540-08277-4, https://archive.org/details/vorlesungenberz00krongoog (անգլ.)
Kronecker, Leopold (1968) [1895], Hensel, Kurt, ed։, Leopold Kronecker's Werke. Bände I–V, New York: Chelsea Publishing Co., https://books.google.am/books?id=C34AAAAAMAAJ (անգլ.)


== Ծանոթագրություններ ==
Խաղալիք տղա

«Խաղալիք տղա», իսպանական դրամա, նկարահանվել է Atresmedia-ի և Plano a Plano-ի կողմից։ Գլխավոր դերերում են՝ Խեսուս Մոսկերան, Քրիստինա Կաստանոն և Մարիա Փեդրազան։ Պրեմիերան կայացել է FesTVal-ում և Atresplayer Premium-ում 2019 թվականի սեպտեմբերին։ 


== Սյուժե ==
Հուգո Բելտրանը (Խեսուս Մոսկերա) երիտասարդ, գեղեցիկ ու անհոգ մերկապարող է։ Մի առավոտ` գիշերային երեկույթից և անկարգություններից հետո, արթնանում է առագաստանավում` իր սիրուհու՝ Մակարենա Մեդինայի ամուսնու այրված դիակի կողքին, Մակարենա Մեդինան հասուն և ուժեղ կին է, որի հետ Հուգոն կրքոտ սեռական հարաբերություններ է ունենում։ Հուգոն չի հիշում որևէ դեպք, որը տեղի է ունեցել հանցագործության գիշերը, բայց համոզված է, որ ինքը ոչ թե մարդասպանն է, այլ իրեն մեղադրելու համար նախատեսված հավաքույթի զոհը։ Արագ դատավարությունից հետո նրան դատապարտում են տասնհինգ տարվա ազատազրկման։
Յոթ տարի անց նրան բանտում այցելում է երիտասարդ փաստաբան Տրիանա Մարին (Մարիա Փեդրազա), որը ներկայանալով խոշոր փաստաբանական գրասենյակ՝ առաջարկում է օգնել իրեն, վերաբացել գործը և փորձել ապացուցել իր անմեղությունը նոր դատավարության ընթացքում։ Չնայած, որ Հուգոն չի վստահում առաջարկին, Տրիանան կարողանում է դատապարտումը չեղյալ հայտարարել և Հուգոն ազատվում է բանտից՝ պայմանական փորձաշրջանով և սպասում է նոր դատավարություն, որի ընթացքում պետք է կարողանան ապացուցել Հուգոյի անմեղությունը։ 
Այդ պահից սկսած՝ Տրիանան և Հուգոն պետք է աշխատեն միասին, որպեսզի փորձեն պարզեն այդ բարդ դավադրությունը, որն անմեղ մարդուն բանտ է բերել։ Նրանց հարաբերությունները հարթ չեն ընթանում, քանի որ նրանք երկուսն էլ տարբեր բնավորությամբ մարդիկ են։ Մեկը աշխատասեր, պատասխանատու և լուսավոր ապագայով իրավաբան է, իսկ մյուսը՝ գիշերների տեր, նախկին բանտարկյալ, որը համարվում է մարդասպան։ 


== Դերասանական կազմ ==


=== Գլխավոր դերերում ===
Խեսուս Մոսկերա՝ Հուգո Բելտրան Գոնսալես
Քրիստինա Կաստանո՝ Մակարենա Մեդինա դե Սոլիս
Մարիա Փեդրազա՝ Տրիանա Մարինե
Խոսե դե լա Տորե՝ Իվան
Կառլո Կոստանցիա՝ Ջաիրո Սոտո
Ռաուդել Ռաուլ Մարտիատո՝ Հերման
Խուանխո Ալմեյդա՝ Անդրեա Նորման Մեդինա
Ջոզե Մանուել Սեդա՝ Բորխա Մեդինա դե Սոլիս
Ալեքս Գադեա՝ Մատեո Մեդինա դե Սոլիս
Խավիեր Մորա՝  Անխել Ալթամիրա


=== Երկրորդ պլանի դերասաններ ===
Կառլոս Շոլց՝ Օսկար
Նիա Կաստրո՝ Կլաուդիա
Միրիամ Դիազ-Արոկա ՝ Ֆոնդապահ Լուիզ Գուտյերես 


=== Հատուկ հյուր աստղեր ===
Սինտա Ռամիրես՝ Լուսիա
Վիրգիլ Մաթե՝ Ֆիլիպ Նորման


== Ծանոթագրություններ ==
Օլգա Ջուհարյան

Օլգա Աշոտի Ջուհարյան (մարտի 27, 1936(1936-03-27), Զապորոժիե, ԽՍՀՄ), գյուղատնտես-էկոլոգ։
Կենսաբանական գիտությունների դոկտոր (1990), պրոֆեսոր (1991)։


== Կենսագրություն ==
1961 թվականին ավարտել է Հայաստանի գյուղատնտեսական ինստիտուտը։ 1967-1976 թվականներին՝ ՀՀ ԳԱԱ կենսոլորտի հիմնահարցերի գիտխորհրդի փոխնախագահ, 1976-1986 թվականներին՝ ՀԽՍՀ Նախարարների խորհրդի նախագահի օգնական՝ էկոլոգիայի հարցերով, միաժամանակ, 1976-1992 թվականներին՝ «Սևան» ազգային պարկի բնության պահպանության տարածքային համալիր սխեմաների ղեկավար,1986-1993 թվականներին` ՀՀ ԳԱԱ Երկրաբանական գիտությունների ինստիտուտի, 1993 թվականից՝ ԳԱԱ էկոլոգոնոոսֆերային հետազոտությունների կենտրոնի գլխավոր գիտաշխատող, 1996 թվականից՝ նաև Մոսկվայի նոր իրավաբանական համալսարանի դասախոս։ Տեղեկատվության միջազգային (1999), էկոլոգիայի և կենսագործունեության անվտանգության (1996) և ՌԴ բնական (2000) ԳԱ-ների անդամ։ Սպիտակի հաշմանդամների և որբ երեխաների քոլեջի հիմնադիր, Հայաստանի հաշմանդամների ընկերակցության փոխնախագահ (1994), Ռիսկի վերլուծության Հայաստանի էկոլոգիայի հիմնադրամի նախագահ (2000)։


== Ստեղծագործական ուղի ==
Աշխատանքները վերաբերում են հողի, մշակաբույսերի, ծառատեսակների վրա տեխնածին աղտոտվածության, էկոհամակարգերի վրա ծծմբային անհիդրիդի, ազոտի օքսիդների և այլ թունավոր նյութերի արտանետումների ազդեցությանը։ Հեղինակ է «էկոլոգիայի և բնօգտագործման հիմունքները» (ռուսերեն, 2000 թվական), «Կենսագործունեության անվտանգություն» (ռուսերեն, 2004 թվական), համահեղինակ՝ «էկոլոգիական կրթության մանկավարժական հիմունքները» (ռուսերեն, 2005 թվական) ուսումնական ձեռնարկների։


== Երկեր ==
Экотоксикология техногенного загрязнения, Смоленск, 2000;
Основы экологии и природопользования, Смоленск, 2000.


== Ծանոթագրություններ ==
Լոզինե

Լոզինե  (իտալերեն՝ Losine), կոմունա Իտալիայի Լոմբարդիա մարզի Բրեշիա գավառում։ Բնակչության թիվը կազմում է 557 մարդ 2008 թվականի մարդահամարի տվյալների համաձայան։ Բնակչության խտությունը կազմում է 835 ըստ 2008 թվականի տվյալներով մարդ/կմ²։ Զբաղեցնում է՝ 6 կմ² տարածք։ Փոստային ինդեքս՝ 25040։ Հեռախոսի կոդ՝ 0364։
Բնակավայրի հովանավորն են համարվում Սուրբ՝ Սան Մաուրիզիո Մարտիրեն։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս։ 0364 330223
Էլեկտրոնային փոստ։ info@comune.losine.bs.it
Պաշտոնական կայք։ http://www.comune.losine.bs.it/


== Արտաքին հղումներ ==
Պաշտոնական կայք (իտալ.)
Ազգային վիճակագրական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խաղողագրություն

Խաղողագրություն, ամպելոգրաֆիա (ἄμπελος` որթ + γράφος` գրել), գիտություն խաղողի տեսակների և սորտերի, դրանց հատկանիշների փոփոխման մասին՝ կապված արտաքին պայմանների և մարդու նպատակաուղղված գործունեության հետ։ Որպես կիրառական բուսաբանության ինքնուրույն բնագավառ ձևավորվել է XIX դ.։ 1873 թվականին Վիեննայում ստեղծվեց խաղողագրության միջազգային հանձնաժողով, որը սահմանեց խաղողի սորտերի նկարագրման միատեսակ համակարգ։ Տարբերում են ընդհանուր խաղողագրություն, որն ուսումնասիրում է խաղողազգիների ընտանիքի կարգաբանության, ծագման, տարածման, տեսակների և սորտերի փոփոխման հարցերը, և մասնավոր խաղողագրություն», որն զբաղվում է խաղողի սորտերի և կլոնների (մեկ անհատի գենետիկորեն միասեռ վեգետատիվ սերունդ) բուսաբանական նկարագրությամբ, դրանց կենսաբանական ու տնտեսական բնութագրով։
Խաղողագրությունը մշակում է գիտական հիմնավորումներ խաղողի սելեկցիայի և սորտաշրջանացման, նոր շրջաններում խաղողի մշակույթի տարածման, սորտերի ծագման ու դասակարգման համար։
Հայաստանում խաղողագրության աշխատանքները սկսվել են 1930-ից, 1943-ից ուսումնասիրվել են խաղողի հինավուրց, քիչ տարածված կամ մինչ այդ անհայտ մնացած սորտերն ու կլոնները, ինչպես նաև հայկական նոր սորտերը։ Հրատարակվել է «ՀԽՍՀ ամպելոգրաֆիա» (Ե., 1947 - 1962, հ. 1 - 2) աշխատությունը, ուր նկարագրված են 247 տեղական հին և նոր, մասամբ նաև բերովի սորտեր։ Հայկական խաղողի 26 սորտեր նկարագրված են նաև Միջազգային գրանցման մատյանում, իսկ հայկական խաղողի 21 հին և սելեկցիոն նոր սորտեր՝ «ԽՍՀՄ խաղողի լավագույն սորտերը» ալբոմում (Մ., 1972)։
Գյունեյ (ձմեռանոց)

Անվան այլ կիրառումների համար տե՛ս՝ Գյունեյ (այլ կիրառումներ)Գյունեյ , Գունեյ, ձմեռանոց Գորիսի շրջանում, օգտագործվում էր մինչև 1930-ական թվականները։


== Ծանոթագրություններ ==
Ժողովածու (2326)

Ժողովածու (2326), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2326 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 18,2x12,8 չափս։ Ձեռագիրը կազմված է 421 թերթից։ Գրված է միասյուն, բոլորգրով։ Ունի կիսախորան, լուսացնազարդ մանրանկարներ (նկար՝ Դաւիթ)։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով (Ոսկերանի ճառ, Ագաթանգեղոսի պատմութիւն)։ Կազմը` կաշեպատ տախտակ, աստառը՝ զարդահյուս մետաքս։ Հիշատակարաններ՝ 240ա, հետագայի՝ 87ա, 422բ (1641)։


== Բովանդակություն ==
Դիոն. Թրակացւոյ Արուեստ քերականութեան։
Յովհ. Երզնկացւոյ (Ծործորեցւոյ) Տերութիւն քերականի։
Դաւթի սահմանք իմաստասիրութեան, Վերլուծութիւն ներածութեանն Պորփիւրի, Մեկնութիւն Ամենայն չար տանջել-ի
Մեկնութիւն Սաորողութեանց Արիստոտէլի։
Մեկնութիւն Պերի արմենիասին Արիստոտէլի։
Ներս. Շնորհալւոյ Մեկնութիւն բանից ի սահմանաց իմաստասիրութեան Դաւթի։
Պորփիւրի Ներածութիւն ստորոզութեանց Արիստոտէլի։
Արիստոտէլի Յաղադս առաքինութեանց, Յաղադս աշխարհի։
Բանք իմաստնոց։


== Ծանոթագրություններ ==
Ստանկովո (գյուղ, Պոչինկովսկի շրջան)

Ստանկովո (ռուս.՝ Станьково), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիշկինսկի գյուղական խորհուրդ (Լեբեդինսկի շրջան)

Բիշկինսկի գյուղական խորհուրդ  (ուկրաիներեն՝ Бишкінська сільська рада), Ուկրաինայի Սումիի մարզի Լեբեդինսկի շրջանում։
2001 թվականի տվյալներով Բիշկինսկի գյուղական խորհրդում բնակվում էր 1051 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դրացենա (բույս)

Արմավենիները հարավի, արևադարձային երկրների խորհրդանիշն են։ Այս բույսերի սաղարթը աչքի է ընկնում գեղեցիկ ցողունով, ճյուղազուրկ է և ունի սքանչելի տերևներ։ Հանդիպում են այնպիսի տեսակներ, որոնց բունը, ճյուղավորվելով, երկգլխանի կամ եռագլխանի, հաճախ նաև չորսգլխանի վիշապ է հիշեցնում։
Դրանք վիշապածառեր են, որոնց լատիներեն անվանում են դրացենա (Dracaena): Հանդիպում են Արգենտինայում, Կենտրոնական Ամերիկայում, Պուերտո Ռիկոյում և արևադարձային այլ երկրներում։ Արմավենիները շատ են տարածված երկրագնդի վրա։ Ունեն հովարաձև կամ փետրաձև տերևներ, բազմանում են սերմերի միջոցով, և յուրաքանչյուր սերմ տալիս է միայն մեկ ընձյուղ, քանի որ պատկանում են միաշաքիլավոների դասին, մշտադալար են, թունավոր չեն,աճում են արևադարձային երկրներում, այնպես են ամրանում գետնին, որ քամիները և փոթորիկները նրանց պոկել չեն կարող։ Միշտ աճում են ուղղաձիգ, ունեն միայն մեկ ցողուն, որը երբեք չի ճյուղավորվում։
Եթե արմավենու աճող գագաթնային բողբոջը վնասվի, ապա, որպես կանոն, բույսը կոչնչանա։ Լինում են սակայն բացառություններ, երբ նման դեպքերում բույսը չի ոչնչանում, այլ բունը նորից ճյուղավորվում է։
Գվինեական յուղատու արմավենին (Elaeis guineensis), որից ստանում են արմավենու յուղը, այն արմավենիների թվին է պատկանում, որոնք ճյուղավորվում են։ Բուսաբան Էնուինն այդ առիթով գրում է, որ Նիգերիայում, 11 կիլոմետր Իբանդանից հեռու, տեսել է երկգլխանի արմավենի, որը իրենց չի հանդիպել իր քսանամյա ճամփորդությունների ընթացքում։
Երկշաքիլավոր բույսերին բնորոշ է միասաղմ սերմ։ Բայց մանգոյի ծառը (Mangifera indica) և մեխակածառը (Eugenia jambos) բնորոշ են բազմասաղմությամբ (պոլիէմբրոնիա)։ Արմավենիներին նման երևույթը հատուկ չէ։ Երկու ծիլ տվող կոկոսյան արմավենին հազվագյուտ երևույթ է։
Ֆայզաբադ (Աֆղանստան)

Ֆայզաբադ (դարի՝ فيض‌آباد Fayzābād), Աֆղանստանի հյուսիսում գտնվող Բադախշան նահանգի մայրաքաղաքն ու ամենամեծ քաղաքը։


== Աշխարհագրություն և տնտեսագիտություն ==
Քաղաքը գտնվում է Կոկչա գետի աջ ափին
։ Ֆայզաբադը պատմականորեն մեկուսացված է ասֆալտապատ ճանապարհների բացակայության պատճառով։ Քաղաքում երկու շուկա կա, որտեղ դեռ վաճառում են բուրդ, բրդյա հագուստ, աղ, շաքար, թեյ։
Նահանգում կան հացահատիկային մշակաբույսերի որոշ տեսակներ, ինչպիսիք են գարին, ցորենը և բրինձը: Քաղաքի անմիջական հարևանությամբ կա աղի հանք։ Բերիլը գտնվում է քաղաքի մոտ։ Ֆայզաբադում կա նաև բրդյա իրերի արհեստագործական արտադրություն։ Քաղաքում գործում է հիդրոէլեկտրակայան։


== Կլիմա ==


== Բնակչություն և պատմություն ==
Բնակչության մեծ մասը տաջիկներ և ուզբեկներ են։ Շատ են նաև թուրքմենական փոքրամասնությունները։
Ջաուզ Գուն անունով քաղաքը գոյություն է ունեցել մինչև 1680 թվականը։ Նրա անունը փոխվել է Ֆայզաբադով, որը կարելի է թարգմանել որպես «աստվածային առատաձեռնության, օրհնության և ողորմության բնակավայր»։ Քաղաքն անվանափոխվել է այն ժամանակ, երբ քաղաք է բերվել Մուհամմադի պատմուճանը։
Քաղաքի անմիջական շրջակայքում կա յոթ հին ամրոց, որոնցից մի քանիսը ավերված է։


== Ծանոթագրություններ ==
Թելագինա

Թելագինա (վրաց.՝ თელაგინა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 33 կմ։


== Ծանոթագրություններ ==
Կլինովեց (գյուղ, Կորոչանսկի շրջան)

Կլինովեց (ռուս.՝ Клиновец), գյուղ Ռուսաստանի Բելգորոդի մարզի Կորոչանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուտուլիկ

Կուտուլիկ (ռուս.՝ Кутулик), գյուղ Ռուսաստանի Իրկուտսկի մարզի Ալարսկի շրջանի կազմում։
Բնակչությունը վերջին գրանցված տվյալներով կազմում էր 4886 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուրախովկա

Մուրախովկա (ուկրաիներեն՝ Мурахівка), գյուղ Ուկրաինայի Նիկոլաևի մարզի Բերեզնեգովատոեի շրջանում։
2001 թվականի տվյալներով Մուրախովկա գյուղում բնակվում էր 879 մարդ։ Բնակավայրը զբաղեցնում է 1008 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (15001-15100)

Աստերոիդների ցանկ (14901-15000)  • Աստերոիդների ցանկ  • Աստերոիդների ցանկ (15101-15200)
 Աստերոիդների ցանկ (14901-15000)  • Աստերոիդների ցանկ  • Աստերոիդների ցանկ (15101-15200)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Հովհաննես Բաղդասարյան

Հովհաննես Մնացականի Բաղդասարյան (հայտնի էր որպես Հովհաննես Մինայիչ, ապրիլի 21, 1914(1914-04-21), Հայրենյաց, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - 1997, Երևան, Հայաստան), հայ պատմաբան, լրագրող, կուսակցական և պետական գործիչ, ՀԿԿ կենտկոմի երկրորդ քարտուղար (1961-1966), ՀԽՍՀ մշակույթի նախարար (1966-1967)։


== Կենսագրություն ==
Պատմաբան, լրագրող, կուսակցական պետական աշխատող Հովհաննես Մնացականի Բաղդասարյանը ծնվել է 1914 թվականի ապրիլի 21-ին Սոնգյուռլու գյուղում (այժմ` Շիրակի մարզի Հայրենյաց գյուղ)։ Նախնական կրթությունը ստացել է հարազատ գյուղում և Լենինականում։ 1939 թվականին ավարտել է Լենինականի մանկավարժական ինստիտուտի պատմության ֆակուլտետը։ 1945-1947 թվականներին Մոսկվայում հաճախել է կուսակցության բարձրագույն դասընթացների։
Աշխատանքային գործունեությունը սկսել է 1933 թվականին՝ որպես «Ավանգարդ» թերթի սեփական թղթակիցը Լենինականում։ 1934-1943 թվականներին եղել է «Բանվոր» թերթի հրահանգիչ, պատասխանատու քարտուղար, խմբագրի տեղակալ և խմբագիր։ Այդ տարիներին նա դարձել է փորձառու լրագրող և ժուռնալիստական գործի հմուտ կազմակերպիչ։
1943-1948 թվականներին Հովհաննես Բաղդասարյանը կուսակցական պատասխանատու պաշտոններ է զբաղեցրել Լենինականի քաղկոմում և Ախուրյանի շրջկոմում։
1949-1951 և 1953-1957 թվականներին Բաղդասարյանը եղել է «Սովետական Հայաստան» թերթի գլխավոր խմբագիրը։ 1951-1953 թվականներին զբաղեցրել է Նախարարների խորհրդին առընթեր կուլտուր-լուսավորական հիմնարկների վարչության ղեկավարի պաշտոնը։ 1957-1961 թվականներին նա աշխատել է ՀԿԿ Երևանի քաղաքային կոմիտեի առաջին քարտուղարի պաշտոնում, 1961-1966 թվականներին` ՀԿԿ կենտկոմի երկրորդ քարտուղար։ 1966-1967 թվականներին զբաղեցրել է ՀԽՍՀ մշակույթի նախարարի պաշտոնը։ 1967-1985 թվականներին ՀԽՍՀ Գերագույն խորհրդի Նախագահության նախագահի տեղակալն էր։ 1985-1988 թվականներին Բաղդասարյանն աշխատել է ՀԽՍՀ Նախարարների խորհրդին առընթեր տերմինաբանական կոմիտեի նախագահ։
1958-1966 թվականներին եղել է ԽՍՀՄ Գերագույն խորհրդի, իսկ 1955-1959 և 1967 թվականից` ՀԽՍՀ Գերագույն խորհրդի պատգամավոր։ 1961-1966 թվականներին` ԽՄԿԿ ԿՎՀ անդամ, 1957-1966 թվականներին` ՀԿԿ ԿԿ բյուրոյի անդամ։
Դասախոսել է Լենինականի մանկավարժական ինստիտուտում (1947-1949) և Երևանի պետական համալսարանում (1951-1959)։
1972 թվականին ստացել է պատմական գիտությունների դոկտորի կոչում։
Բաղդասարյանի աշխատությունները վերաբերում են ԽՄԿԿ պատմության հարցերին։
Վախճանվել է Երևանում՝ 1995 թվականի սեպտեմբերի 18-ին։ Թաղված է Թոխմախի գերեզմանատանը։


== Աշխատություններ ==
Անդրկովկասի կուսակցական կազմակերպությունների պայքարը ՍՄԿԿ միասնության համար, Ե., 1969։
Մեր հզոր միությունը, Ե., 1972։
Հռետորական խոսքի ուժը, Ե., 1987։
Կոմունիստական պարտիայի լենինյան միասնությունը, Երևան, Հայպետհրատ, 1962, 235 էջ։
Սովետական մարդը, Երևան, Հայաստան, 1975, 383 էջ։
Ժուռնալիստիկան, ժուռնալիստը և ժամանակը, Երևան, Հայաստան, 1981, 460 էջ։


== Պարգևներ ==
Աշխատանքային կարմիր դրոշի երկու շքանշան


== Ծանոթագրություններ ==
Ռուսական երթ

Ռուսական երթ (ռուս.՝ Русский марш), նոյեմբերի 4-ի Ռուսաստանում Ազգային միասնականության օրվանը զուգադիպեցրած ռուս ազգայնականներ կազմակերպությունների և շարժումների ներկայացուցիչների ամենամյա երթեր և ցույցեր Ռուսաստանի և ԱՊՀ տարբեր երկրներում։


== Տես նաև ==
Դմիտրի Դյոմուշկին


== Արտաքին հղումներ ==
«Ռուսական երթ 2013»-ի պաշտոնական կայքը
Lenta.Ru:Երթ, որը չի եղել
Ազգագրական թանգարան (Բելգրադ)

Ազգագրական թանգարան (սերբ.՝ Етнографски музеј), ամենահին թանգարաններից մեկը Բալկանյան թերակղզում։ Գտնվում է Բելգրադի Հին քաղաքի Ստուդենտսկի հրապարակում։


== Թանգարանի մասին ==
Հավաքածուի ի հայտ գալուն միտված առաջին փորձերը եղել են դեռևս 1867 թվականին Մոսկվայում կազմակերպված սլավոնական ցուցահանդեսին մասնակցելու նպատակով։ 1872 թվականին Սերբիայի գիտական ընկերությունը առաջարկել է ստեղծել թանգարան` ազգագրական ցուցանմուշներով։ Այդ ժամանակից ի վեր հավաքածուն անընդհատ համալրվել է նոր ցուցանմուշներով։ Թանգարանը հիմնադրվել է 1901 թվականի փետրվարին Սերբիայի ազգային թանգարանի ազգագրական հավաքածուի հիման վրա, իսկ առաջին մշտական ցուցահանդեսը բացվել է 1904 թվականին։ Այդ ժամանակներից ցուցանմուշների թիվը գնալով աճել է։ Առաջին և Երկրորդ համաշխարհային պատերազմների ժամանակ ազգագրական թանգարանը զգալիորեն տուժել է` մեծ կորուստներ կրելով։
Թանգարանում պահվում է 151.990 միավոր նմուշ, որոնց թվում` ազգային տարազ, հագուստ, գորգեր, տարբեր արհեստներ ներկայացնող իրեր, ամանեղեն` փայտից, մետաղից, կերամիկայից, կահույք, նկարներ, հին լուսանկարներ, ոչ եվրոպական ծագման առարկաներ և այլն։ Թանգարանի հավաքածուի մաս է համարվում Խրիստիֆոր Կրնիլովիչի ազգագրական հավաքածուն։


== Աշխատանքային ժամեր ==
Երկուշաբթի - ոչ աշխատանքային օր
Երեքշաբթի - շաբաթ (10:00 - 17:00)
Կիրակի - (90:00- 14:00)


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-04-17 at the Wayback Machine.
Բելգրադի ազգագրական թանգարան
Դուբինա (ավան, Տեպլիկի շրջան)

Անվան այլ կիրառումների համար տե՛ս՝ ԴուբինաԴուբինա (ուկրաիներեն՝ Дубина), ավան Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Դուբինա ավանում բնակվում էր 49 մարդ։ Բնակավայրը զբաղեցնում է 0,02 կմ² տարածք։ Բնակչության խտությունը կազմում էր 2450 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռուդնիչնի (քաղաքատիպ ավան, Անժերո-Սուդժենսկի քաղաքային օկրուգ)

Անվան այլ կիրառումների համար տե՛ս՝ ՌուդնիչնիՌուդնիչնի (ռուս.՝ Рудничный), քաղաքատիպ ավան Ռուսաստանի Կեմերովոյի մարզի Անժերո-Սուդժենսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 3865 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շչերբակի (գյուղ, Կրեմենչուգի շրջան)

Անվան այլ կիրառումների համար տե՛ս՝ ՇչերբակիՇչերբակի (ուկրաիներեն՝ Щербаки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Շչերբակի գյուղում բնակվում էր 277 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆարկուար

Ֆարկուար (անգլ.՝ Farquhar), Ֆարկուար կղզեխմբի օղակղզի, մտնում է Արտաքին Սեյշելյան կղզիի կազմի մեջ։ 1965 մինչև 1976 թվականները մտել է Հնդկական օվկիանոսի բրիտանական տարածքների կազմի մեջ։ Օղակղզու ընդհանուր մակերեսը, միացնելով ծովածոցերը, կազմում է 170,5 կմ²։ Սուշիի տարածքը կազմում է 7,5 կմ²։


== Աշխարհագրական դիրք ==

Ֆարկուարը գտնվում է բարձրադիր ավազային գոգավորություներում։ Դրանից մի քանիսի բարձրությունը անցնում է նույնիսկ 10 մետրը։ Կղզեախմբի մի քանի կղզիներ ունեն շատ կորաձև դիրք, նրանք հիմնականում տեղակայված են օղակղզու արևելյան գոգավորություններում։ Կղզին գտնվում է 765 կմ հարավ-արևմուտք Մաե կղզիից։ Հենց նրանք են համարվում Սեյշելյան կղզիների ամենահարավային կղզիները։


== Կղզիններ ==
Ֆարկուար կղզեախմբի կազմի մեջ մտնում են ավելի քան 10 կղզիներ, որոնցից ամենամեծն է Հյուսիսային կղզին և Հարավային կղզին։ Դրանցից ամենափոքրն է համարվում Մանահա կղզի։ Հարավում գտնվում է Գոելեթես կղզին։ Արևմուտքում օղակղզու կազմի մեջ մտնում է Տրուա կղզին։
Կղզինների ամբողջական ցանկը. 

Բանկս դե Սեյբլ
Գոելեթես
Մանահայի կղզի
Հյուսիսային
Միջնային
Հարավային
Հյուսիսային կղզի
Տրուայի կղզի
Դեպոս
Լապին
Միջին
Հարավային կղզի։


== Պատմություն ==
Ֆարկուարը հայտնաբերվել է 1501 թվականին պորտուգալացի ճանապարհորդ Ժուան դա Նովայի կողմից։


== Բնակչություն ==
Կղզիների միջից միայն Հյուսիսային կղզիում գոյություն ունի կարգավորումներ, որտեղ էլ ապրում են Ֆարկուարի ամբողջ բնակչությունը՝ 15 մարդ, և Ֆարկուարի օդանավակայարանը։ Այստեղի ծովալճակներում կան տարբեր տեսակի սուզանավեր, որոնք ապահովում են այստեղի զբոսաշրջիկների հանգիստը։


== Ծանոթագրություններ ==
Ֆորտ Կրասնայա Գորկա (գյուղ, Լոմոնոսովսկի շրջան)

Ֆորտ Կրասնայա Գորկա (ռուս.՝ Форт Красная Горка), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 362 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեշադալար

Բեշադալար (թուրքերեն՝ Beşadalar, հուն․՝ Χελιδόνιαι), կղզյակների խումբ Թուրքիայի Հանրապետության Անթալիայի մարզում, Միջերկրական ծովում։ Այս կղզյակները տեղակայված են Կապե Գելիդոնիային մոտ, Անատոլիայի հարավային ափամերձ շրջանում։ 5 կղզյակներից ամենամեծը կոչվում է Devecitaşı Ada։ 5 կղզիներից 2-ը ունեն 400-500 ոտնաչափ բարձրություն, մնացած երեքը շատ փոքր և անբերրի են։


== Ծանոթագրություններ ==
Կիտինյանո

Կիտինյանո (իտալերեն՝ Chitignano), քաղաք Իտալիայում, գտնվում է Տոսկանա մարզի Արեցո գավառում։
Բնակչությունը՝ 967 մարդ (2008 թվականի մարդահամար տվյալների)։ Բնակչության միջին խտությունը՝ 66 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 52010։ Հեռախոսային կոդը՝ 00575։
Քաղաքի հովանավոր պաշտպանը համարվում է Սուրբ Վինսենտ Սարագոսացին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս։ 0575 596713
Էլեկտրոնային փոստ։ chitignano@casentino.toscana.it
Պախտոնական կայք։ http://www.comune.castiglionfiorentino.ar.it/


== Արտաքին հղումներ ==
Բնական աճի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իչատկա

Իչատկա (ռուս.՝ Ичатка), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Օրլավիցա գետի ձախ ափին՝ 12 կմ հեռավորության վրա։ Գետի երկարությունը 11 կմ։
Գետի ակունքը գտնվում է Ուրալի լեռներում Կոմի Հանրապետության սահմանի մոտականյքում, Մուրաշի գյուղից 30 կմ հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն` պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031556
Հիդրոլոգիական ուսումնասիրությունների կոդը - 111103155
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շարանտոն դյու Շյեր (կանտոն)

Շարանտոն դյու Շյեր (ֆր.՝ Charenton-du-Cher), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Սենտ Աման Մոնտրոն օկրուգի մեջ։ Համաձայն 1999 թվականի մարդահամարի կանտոնի բնակչությունը 4017 մարդ էր։Կանտոնի համարը 1807 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Տեյ

Տեյ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 402 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Խոշյար

Խոշյար, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ուրալ (գետ)

Անվան այլ կիրառումների համար տե՛ս՝ Ուրալ (այլ կիրառումներ)Ուրալ (բաշկիրերեն՝ Яйыҡ, ղազ.՝ Жайық), գետ Ռուսաստանում, Ղազախստանում (Բաշկորտոստանի Հանրապետություն, Չելյաբինսկի մարզ, Օրենբուրգի մարզ, Ատիրաուսկի մարզ)։


== Աշխարհագրություն ==
Ուրալ գետը սկիզբ է առնում Ուրալտաու լեռնաշղթայից և թափվում է Կասպից ծով։ Գետը պատկանում է Կասպից ծովի ավազանին։ Ակունքը ծովի մակարդակից գտնվում է 760 մ բարձրության վրա։


== Հիդրոգրաֆիա ==
Ուրալ գետի երկարությունը կազմում է 2428 կմ, ավազանի մակերեսը՝ 237000 կմ2 է։ Գետի ջրի ծախսը միջինում կազմում է 400 մ3։


== Վտակներ ==
Ուրալ գետի վտակներն են ձախից՝ Գումբեյկա, Սունդուկ, Մեծ Կումակ, Օր, Իլեկ, Ուտվա, Բարբաշևա (Բարբաստաու), Սոլյանկա, աջից՝ Արտազիմ, Մեծ Կիզիլ, Տանալիկ, Գուբերլյա, Սակմարա, Զաժիվնայա, Կինդելյա, Իրտեկ, Ռուբեժկա, Չագան գետերը։


== Տես նաև ==
Գետ
Ակունք և Գետաբերան
Բեռլինյան պատմություններ

Բեռլինյան պատմություններ, գիրք, որը կազմված է Քրիստոֆեր Այշերվուդի երկու` «Մնաս բարով, Բեռլին» և «Պարոն Նորիսը փոխում է գնացքները» նովելներից։ Այն հրատարակվել է 1945 թվականին։
Բեռլինյան պատմություները ընտրվել է որպես Time ամսագրի 20-րդ դարի անգլալեզու 100 լավագույն նովելներից մեկը։


== Բովանդակություն ==
Երկու նովելները գրվել են Բեռլինում, 1930-1933 թվականներին, հենց այն ժամանակ, երբ Ադոլֆ Հիտլերը գալիս էր իշխանության։ Բեռլինը պատկերվել է Այշերվուդի կողմից սրճարաների և մարդաշատ պողոտաների, գրոտեսկային գիշերային կյանքի և երազողների, ուժեղ ամբոխի և միլիոնատերերի փոփոխությունների ժամանակաշրջանում։
Բեռլինյան պատմությունները ոգեշնչել է Ջոն Վան Դրութենին բեմադրել «Ես տեսախցիկ եմ» ներկայացումը, որն էլ իր հերթին ներշնչել է նկարահանելու «Ես տեսախցիկ եմ» ֆիլմը, ինչպես նաև` «Կաբարե» ֆիլմն ու մյուզիքլը։
Սելլի Բոուելսը հավանաբար Բեռլինյան պատմությունների ամենահայտնի կերպարն է, քանի որ «Կաբարե» ֆիլմն ու մյուզիքլն առավելապես կենտրոնացած են նրա վրա, չնայած «Բեռլինյան պատմություններում» նա միայն Մնաս բարով, Բեռլին նովելի կարճ պատմություններից մեկի գլխավոր կերպարն է։


== Ծանոթագրություններ ==


== Արտաքին հղումներ ==
Time 100 Best English-language novels of the 20th century Archived 2009-05-02 at the Wayback Machine.
New Directions Publishing Corp., the publishing company of Berlin Stories
The Berlin Stories
Չերեն

Չերեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
ՆՏՎ

ՆՏՎ (ռուս.՝ НТВ, էՆ-Տե-Վե), ռուսական դաշնային հեռուստաընկերություն, հիմնվել է 1993 թվականին։ Իրականուցնում է շուրջօրյա հեռարձակում Մոսկվայի «Օստանկինո» հեռուստակենտրոնից։ Ունի սեփական «ՆՏՎ-Պրոֆիտ» կինոընկերությունը։ 1997 թվականին կազմավորվեց «ՆՏՎ Հոլգինգ» (НТВ Холгинг) խումբը, որի կազմ մտան «ՆՏՎ», «ՆՏՎ Պլյուս», «Էխո Մոսկվի», «RTVi» և «ՏՆՏ» հեռուստաընկերությունները։ 2001 թվականին ստեղծված հեռուստաալիքի միջազգային «ՆՏՎ Միր» տարբերակը հեռարձակվում է ամբողջ աշխարհում։ Նաև գործում են «ՆՏՎ Կանադա»` Կանադայում, և ԱՄՆ-ում հեռարձակվող «ՆՏՎ Ամերիկա» հեռուստաալիքները։
2013 թվականի ապրիլի 17-ին հեռուստաալիքը սկսեց հեռարձակվել 16:9 ֆորմատով։
Հայաստանում հեռուստաալիքը հասանելի է բոլոր կաբելային հեռուստատեսության օպերատորների բաժանորդների համար։


== Տարբերանշաններ ==

		
		
		


== Արտաքին հղումներ ==
www.ntv.ru Պաշտոնական կայք (ռուսերեն)
Օնլայն հեռարձակում (ռուսերեն)
ՆՏՎ-Միր պաշտոնական կայք (ռուսերեն)
ՆՏՎ Կանադա Archived 2009-04-09 at the Wayback Machine.


== Ծանոթագրություններ ==
Գյունե

Անվան այլ կիրառումների համար տե՛ս՝ Գյունե (այլ կիրառումներ)Գյունե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սան Վիտալիանո

Սան Վիտալիանո (իտալերեն՝ San Vitaliano), քաղաք Իտալիայում՝ Կամպանիա մարզի Նեապոլի գավառում։ Սահմանակից է Մարիլիանո, Նոլա, Սավիանո, Շիշանո համայնքներին։
Բնակչության թվաքանակը 2014 թվականի տվյալներով եղել է 6.461: Բնակչության խտությունը կազմում է 1113 մարդ/կմ²։ Համայնքն զբաղեցնում է 5 կմ² տարածք։ Փոստային ինդեքս՝ 80030, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը
Բրյուսովի փողոց (Երևան)

Բրյուսովի փողոց, փողոց Երևանի Կենտրոն վարչական շրջանում։ Անվանվել է ռուս բանաստեղծ, արձակագիր, դրամատուրգ, գրականագետ և պատմաբան Վալերի Բրյուսովի պատվին։


== Տվյալներ ==
Սկսվում է Արշակունյաց պողոտայի №16 շենքի և տրամվայի նախկին հավաքակայանի անցուղուց, հասնում Արտաշատի ոռոգիչ ջրանցքի ձախ ափ՝ Արշակունյաց պողոտայի 1-ին նրբանցք։ Հատվող փողոցներ չունի։


== Նշանակալի օբյեկտներ ==
«Գարուն» ԲԲԸ (կարի ֆաբրիկա)


== Պատկերասրահ ==

		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Արբաթի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Արբաթ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մելենկի (գյուղ, Պավլովսկի շրջան)

Մելենկի (ռուս.՝ Меленки), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պադրե Տեմբլեկե ակվեդուկ

Պադրե Տեմբլեկե ակվեդուկ (անգլ.՝ Aqueduct of Padre Tembleque), մեքսիկական ակվեդուկ (ջրանցույց), որը տեղակայված է Զեմպոալա (Իդալգո նահանգ) և Օտումբա (Մեխիկո նահանգ) քաղաքների միջև։


== Նկարագրում ==
Ակվեդուկը, որը կառուցվել է 1553 թվականից մինչև 1570 թվականները, ունի 45 կմ երկարություն՝ սկսվելով Տեկահետե հրաբխից՝ Զեմպոալայից դեպի արևելք և ավարտվելով Օտումբայում։ Ջրանցույցը մեծամասամբ անցել է գետնի մակարդակի վրայով, սակայն ունեցել է նաև ստորգետնյա և վերգետնյա հատվածներ։ Վերջիններս իրենցից ներկայացնում են երեք կամարաշարքեր, որոնք համապատասխանաբար բաղկացած են 46, 13 և 67 կամարներից։ Ակվեդուկի ամենաբարձր մասը, որը հայտնի է որպես Հիմնական արկադա, անցնում է Պապալոտ հովտի վրայով և բաղկացած է 67 կամարներից, որոնցից ամենաբարձրի բարձրությունը հասնում է 38.75 մետրի։


== Համաշխարհային ժառանգության օբյեկտ ==
Ակվեդուկը ՅՈՒՆԵՍԿՕ-ի Համաշխարհային ժառանգության օբյեկտների նախնական ցուցակում ընդգրկվել է 2001 թվականի նոյեմբերի 20-ին և վերջնականապես որպես համաշխարհային ժառանգության օբյեկտ ավելացվել է 2015 թվականի հուլիսի 5-ին։


== Ծանոթագրություններ ==


== Արտաքին հղումներ ==
Aqueduct of Padre Tembleque - UNESCO World Heritage Centre Accessed 2009-03-02.
Kirby, R.S. & F.A. Davis (1990),Engineering in History, Courier Dover Publications. ISBN 0-486-26412-2
Ապրանուց ձոր

Ապրանուց ձոր, վայր Մեծ Հայքում։ Հիշատակվում է Այրարատ աշխարհի Շիրակ գավառում գտնվող Հռոմոսի վանքի արձանագրություններում։


== Ծանոթագրություններ ==
Թուրք-պարսկական պատերազմ (1532-1555)

Թուրք-պարսկական պատերազմ (պարսկերեն՝ جنگ صفویان و عثمانی), ռազմական հակամարտություն Սուլեյման I-ի գլխավորած Օսմանյան կայսրության և շահ Տահմասպ I-ի ղեկավարած Սեֆյան Իրանի միջև, որը տեղի է ունեցել 1532-1555 թվականներին։
Պատերազմի վերջում կնքվել է Ամասիայի հաշտության պայմանագիրը, որով Հայաստանն առաջին անգամ բաժանվում է Օսմանյան Թուրքիայի և Սեֆյան Պարսկաստանի միջև։


== Պատմություն ==


=== Նախապատմություն ===
Երկու կայսրությունների մեջ պատերազմական գործողությունների սկսման շարժառիթը հանդիսացան տարածքային վեճերը։ Այդ վեճերն էլ ավելի սրվեցին այն ժամանակ, երբ Բիթլիսը Պարսկաստանին ինքնակամ միանալու որոշում կայացրեց։
Մինչ պատերազմական գործողությունների սկիզբը Սեֆյանները նպատակ ունեին դաշնակցել Ավստրիայի Հաբսբուրգների հետ՝ Օսմանյան կայսրությանը երկճակատ մարտում հեշտորեն պարտության մատնելու համար։


=== Պատերազմական գործողությունների սկիզբ և ընթացք ===
1532 թվականին օսմանյան բանակը՝ մեծ վեզիր Իբրահիմ փաշայի (հետագայում՝ Սուլեյման սուլթանի) ղեկավարությամբ անցնում է հարձակման։ Շնորհիվ քանակական գերազանցության՝ կարճ ժամանակահատվածում թուրքերը կարողանում են բռնագրավել Բիթլիսը և անցնել Թավրիզ, իսկ 1534 թվականին նաև Բաղդադ։ Իրանի շահը ստիպված էր հանձնվել և 1536 թվականին կողմերի միջև կքնվեց ժամանակավոր զինադադար։
1548 թվականին վերսկսեց պատերազմական գործողությունների երկրորդ շրջափուլը։ Այս անգամ նախահարձակ եղան պարսիկները՝ գրոհի անցնելով Հայաստանից։ Մինչ այդ օսմանյան սուլթանը համաձայնության էր եկել Ֆրանսիայի թագավոր Ֆրանցիսկոս I-ի հետ, ինչն էլ ստիպեց Ֆրանսիայի վաղեմի թշնամի Ավստրիական կայսրությանը մերձենալ Իրանի հետ։ Շուտով ֆրանս-թուրքական ուժերը հատեցին պարսից սահմանագիծը և անցան հարձակման։ Թուրքերին հաջողվեց ամբողջությամբ գրավել Թավրիզ քաղաքը, ինչպես նաև իրենց հպատակեցնել Հայաստանի, Արևելյան Անատոլիայի, Վանի նահանգի և Արևմտյան Վրաստանի հողերը։
Ռազմաճակատում գործողությունները վերսկսվեցին 1553 թվականին։ Սա դարձավ օսմանյան սուլթան Սուլեյման I-ի վճռական արշավանքը, որի ժամանակ թուրքերի բանակը գրավեց Էրզրումը՝ վերջ դնելով բազմափուլ պատերազմին։


=== Ավարտ և Ամասիայի հաշտության պայմանագիր ===

Պատերազմի ավարտից հետո՝ 1555 թվականին, Փոքր Ասիայի Ամասիա բնակավայրում ստորագրվեց հաշտության պայմանագիր, որով Իրանը ունեցավ տարածքային կորուստներ։ Ըստ Ամասիայի պայմանագրի՝ Հայաստանը առաջին անգամ բաժանվեց Օսմանյան Թուրքիայի և Սեֆյան Պարսկաստանի միջև։ Այս բաժանմամբ Օսմանյան տերությանը անցան Արևմտյան Հայաստանի նահանգները՝ Փոքր Հայքը, Բարձր Հայքը, Աղձնիքը, Տուրուբերանը, Ծոփքը, Միջագետքը և Վրաստանի արևմտյան հատվածը։ Պարսկաստանին մնացի Արևելյան Հայաստանը՝ Այրարատը, Գուգարքը, Արցախը, Ուտիքը, Վասպուրականը, Սյունիքը, արևելյան Վրաստանը, Դաղստանը և Ատրպատականը։
Էրզրումը, Վանը և Շահրիզորը հայտարարվեցին բուֆերային տարածքներ, իսկ Կարսը պահպանեց իր չեզոքությունը՝ աջակցություն չցուցաբերելով ո՛չ Օսմանյան կայսրությանը, և ո՛չ էլ Սեֆյան Իրանին։


== Ծանոթագրություններ ==
Պասկալ Սիակամ

Պասկալ Սիակամ (ֆր.՝ Pascal Siakam, ապրիլի 2, 1994(1994-04-02), Դուալա, Կամերուն), կամերունցի պրոֆեսիոնալ բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիայի (NBA) «Տորոնտո Ռեպտորս» ակումբում։
Ծնվել է Կամերունի Դուալա քաղաքում։ Ավարտել է Լեյքլենդի քրիստոնեական ակադեմիան։ Ուսանողական առաջնությունում երկու ուսումնական տարի ներկայացրել է Նյու Մեքսիկոյի նահանգային համալսարանը։ 2016 թվականին ճանաչվել է Արևմտյան մարզական կոնֆերենցիայի տարվա բասկետբոլիստ։ Ընտրվել է NBA-ի 2020 թվականի դրաֆթի 1-ին ռաունդի 27-րդ համարի ներքո՝ «Տորոնտո Ռեպտորսի» կողմից։ 2017 թվականին, մարզական կարիերայի առաջին մրցաշրջանում, նշանակվել է «Տորոնտո Ռեպտորսի»՝ NBA զարգացման լիգայում (այժմ՝ Ջի լիգա) «Ռեպտորս 905» կրտսեր ակումբում, որի կազմում դարձել է զարգացման առաջնության չեմպիոն, արժանանալով նաև եզրափակչի ամենաարդյունավետ խաղացողի (MVP) կոչմանը։ NBA-ի 2018-19 կանոնավոր մրցաշրջանի ավարտին արժանացել է ամենակատարելագործված խաղացողի կոչմանը։ 2019 թվականին «Ռեպտորսի» կազմում դարձել է NBA-ի չեմպիոն։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Վիրքի հպատակեցումը Տիգրան Մեծի կողմից

Տաշիրի ճակատամարտ, գրականության մեջ ընդունված է որպես Վիրքի թագավորության հպատակեցումը Տիգրան Մեծի կողմից, Մեծ Հայքի արքայից արքա Տիգրան Մեծի արշավանքը դեպի Վիրք, որը պայմանավորված էր վրաց ազնվականական ավագանու խնդրանք-դիմումով։ Ցանկանալով գահընկեց անել Վիրքի թագավորությունը պարթևական ավանդույթներով իշխող և գործնականում բացառապես Պարթևստանի շահերը պաշտպանող կրակապաշտ Փառանջոմ I-ին՝ վրաց ազնվականությունը դիմում է Տիգրան Բ-ին՝ խնդրելով հայկական ուժերով ազատագրել Վիրքը ոչ լեգիտիմ, բռնակալական իշխանություններից։


== Տես նաև ==
Վիրքի Արտաշեսյան արքայատոհմ
Տիգրան Մեծ


== Ծանոթագրություններ ==
Կուպիշչե

Կուպիշչե (ուկրաիներեն՝ Купище), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1694 թվականին։
2001 թվականի տվյալներով Կուպիշչե գյուղում բնակվում էր 358 մարդ։ Բնակավայրը զբաղեցնում է 1978 կմ² տարածք։ Բնակչության խտությունը կազմում էր 180,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիգո (շրջան)

Բերժերակ (ֆր.՝ Bergerac), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Աքվիտանիա երկրամասում։ Շրջանի դեպարտամենտ` Դորդոն։ Սուպերֆեկտուրա՝ Պրիգո։ Շրջանի բնակչությունը 2006 թվականին կազմել է 181 182 մարդ։ Բնակչության խտությունը կազմում է 54 մարդ/կմ²։ Շրջանի տարածքը կազմում է 3337 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն — Պրիգո շրջան (ֆր.)


== Ծանոթագրություններ ==
Լուշնիկի (այլ կիրառումներ)

Լուշնիկի, կարող է վերաբերել՝

Լուշնիկի - գյուղ, Ուկրաինայի Պոլտավայի մարզի Լուբնիի շրջանում
Լուշնիկի - գյուղ, Ուկրաինայի Սումիի մարզի Շոստկայի շրջանում
Համաչափակարկին

Համաչափակարկին, նկարչական սարք, որը թույլ է տալիս կառուցել տրված հատվածին համամասնական հատված։ Համաչանփակարկինն արագացնում է աշխատանքը՝ հնարավորություն տալով չափումներ վերցնել գծապատկերի համաձայն և ուղղակիորեն, առանց հաշվարկների, ընդլայնել կամ կրճատվել ցանկալի մասշտաբով։ Երկրաչափության դասագրքերում նմանատիպ պատկերներ ուսումնասիրելիս համամասնական կարկինի նկարագրությունները հաճախ որպես օրինակ է բերվում։


== Պատմություն ==
Համաչափակարկինը հորինել են գրեթե միևնույն ժամանակ (16-րդ դարի վերջ) տարբեր մարդկանց կողմից։ 1567 թվականին Ֆաբրիցիո Մորդենտեն Վենետիկում հրատարակել է մեկ էջանոց տրակտատ իր հորինած «համամասնական ութ կետանոց կարկինի» կառուցվածքի մասին։ Համաչափակարկինի ստեղծումը վերագրվում է նաև իտալացի մաթեմատիկոս և աստղագետ Գալիլեո Գալիլեյին, ով գործիքներ արտադրող Մարկո Անտոնիո Մացոլենիի օգնությամբ ստեղծել է ռազմական կարկինի ավելի քան 100 օրինակ և իր ուսանողներին սովորեցրել, թե ինչպես օգտագործել այն 1595-ից մինչև 1598 թվականները։


==== Սարքը ====
Պահանջվող համամասնությունն որոշվում է՝ օգտագործելով կարկինի առանցքին ամրացող շարժական թևերը։ Կարկինի ոտքերի վրա նշված են ամենատարածված համամասնությունները, մասնավորապես π և կանոնավոր n բազմանկյունների կողմերի հարաբերակցությունը արտագծյալ շրջանագծի տրամագծի հետ։


== Գրականություն ==
А. П. Киселёв. Элементарная геометрия / Н. А. Глаголева-ի խմբագրույամբ. — 1938.
↑ А. Ф Малинин и Ф. И. Егоровым. Курс наглядной геометрии и собрание геометрических задач для уездных училищ. —Մոսկվա, բր. Салаева, 1873.


== Ծանոթագրություններ ==
(3875) Ստալ

(3875) Ստալ (անգլ.՝ Staehle), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,225548 ա. մ., առավելագույնը մոտենում է 1,7965 ա. մ. հեռավորության վրա և հեռանում 2,6546 ա. մ.։ Արեգակի շուրջ մեկ ամբողջական պտույտ է կատարում 1212,7 երկրային օրվա ընթացքում, իր ուղեծրով շարժվելով միջինում 0,296858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3875) Ստալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուարդամար դել Սեգուրա

Գուարդամար դել Սեգուրա (իսպ.՝ Guardamar del Segura), մունիցիպալիտետ և քաղաք Իսպանիայում։ Մտնում է Վալենսիա պրոնվիցիայի մեջ՝ Ալիկանտե ինքնավար համայնքում։ Մունիցիպալիտետը գտնվում է Վեգա Բախա դել Սեգուրա շրջանում։ Նրա տարածքը գրավում է 35,58 կմ²։ Վարչական կենտրոնից գտնվում է 35 կմ հեռավորության վրա։
Քաղաքի հովանավոր պաշտպանը համարվում է սուրբ Մատեոն։


== Հեռավորությունը Գուարդամար դել Սեգուրայից ==


== Ժողովրդագրություն ==


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղում ==
Պաշտոնական կայք Archived 2014-12-20 at the Wayback Machine.
Ayuntamiento de Guardamar del Segura Archived 2008-03-16 at the Wayback Machine.
Índice Estadístico Municipal de Guardamar del Segura Archived 2007-09-30 at the Wayback Machine.
Guardamar.com
GB discoteca(չաշխատող հղում)
Puerto deportivo Marina de las dunas
guardamardelsegura.com
Portal de la Dirección General de Administración Local de la Generalidad Archived 2008-05-26 at the Wayback Machine.
Web de turismo de Guardamar del Segura realizada por la Agencia Valenciana de Turismo
Diccionario de Guardamarenco Archived 2008-03-19 at the Wayback Machine.
Comparsa El Cid Archived 2017-09-15 at the Wayback Machine.
Կորմովոե (գյուղ, Պերվոմայսկի շրջան)

Կորմովոե (ուկրաիներեն՝ Кормове, Ղրիմի թաթարերեն՝ Toğaylı), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Տոգայլի։
2001 թվականի տվյալներով Կորմովոե գյուղում բնակվում էր 1 693 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորոպայ (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՎորոպայՎորոպայ (ուկրաիներեն՝ Воропай), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Վորոպայ գյուղում բնակվում էր 1 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորոդոկ (գյուղ, Վասինսկոե գյուղական բնակավայր)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլովան

Միլովան (ուկրաիներեն՝ Милова́нь), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Միլովան գյուղում բնակվում էր 270 մարդ։ Բնակավայրը զբաղեցնում է 0,68 կմ² տարածք։ Բնակչության խտությունը կազմում էր 397,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համիլտոնի որսաշուն

Համիլտոնի որսաշուն, որսորդական շների ցեղատեսակ է։ Ցեղատեսակը մշակվել է Շվեդիայում։
Ցեղատեսակի շները ճանաչված են գլխի վրա և վզի տակ գտնվող սպիտակ գծանշերով, չորս սպիտակ թաթերով և սպիտակ պոչի ծայրով։


== Ընդհանուր Տեսքը ==
Ուղղանկյուն, համաչափ, զորության և տոկունության տպավորություններ ստեղծող է։ Եռագույն է։


=== Բնութագիր ===
Գեղեցիկ, ամրակազմ, ուժեղ և ձայնային։


=== Գլուխը և գանգը ===
Գլուխը երկար և ուղղանկյուն է։ Գանգը մի փոքր կամարաչափ է և չափավոր լայն։ Դունչը բավականին երկար է, մեծ և ուղղանկյուն։ Քթի կամուրջը ուղիղ է և զուգահեռ գանգի գծին։ Քիթը միշտ սև է լինում և վերին շուրթերը լեցուն են, բայց դուրս ցցված չեն։


=== Աչքերը ===
Պարզ և մուգ շագանակագույն, հանգիստ արտահայտությամբ։


=== Բերանը ===
Ունի ուժեղ ծնոտ և կծելը կատարյալ է։ Վերին ատամները համընկնում են ներքևի ատամների հետ։


=== Վիզը ===
Երկար և հզոր է։ Վզի վրայի մաշկը ճկուն է։


=== Մարմինը ===
Մեջքը ուղիղ և հզոր է։ Գոտկատեղին մկանային, ուժեղ և լայն է։


=== Ոտքերը ===
Կարճ և պինդ են։


=== Բուրդը ===
Բուրդը բաղկացած է երկու շերտերից։ Նախաբուրդը կարճ, խիտ և փափուկ է և հատկապես խիտ է ձմռանը։ Վերևի բուրդը դիմացկուն է և գտնվում է մարմնին մոտ։


=== Գույնը ===
Վզին վերևի կողմը, մեջքը և պոչի վերևի մասը սև են։ Գլուխը, ոտքերը, ինչպես նաև պոչի մի մասը շագանակագույն է։ Սպիտակ գծանշեր կան դունչի վերևի մասում, վզի տակ, կրծքի վրա, պոչի ծայրում և ոտքերի վրա։


== Բնավորությունը ==
Բոլորի հանդեպ բարի և բարեկամական է։ Համիլտոնի որսաշները նաև աշխատասեր որսորդներ են։ Շատ ուրախ են լինում նրանց ընտանիքների հետ, սակայն նույնքան ուրախ են լինում որսի ժամանակ։


== Չափերը ==
Արուները՝ 32-61 սմ։ Իդեալական չափը 57 սմ է։
Էգերը՝ 49-57 սմ։ Իդեալական չափը 53 սմ է։
(4730) Քսինգմինգժու

(4730) Քսինգմինգժու (անգլ.՝ Xingmingzhou), աստերոիդ աստերոիդների հիմնական գոտում։ Հայտնաբերվել է 1980 թվականի դեկտեմբերի 7-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,120871 ա. մ., առավելագույնը մոտենում է 2,9746 ա. մ. հեռավորության վրա և հեռանում 3,2672 ա. մ.։ Արեգակի շուրջ մեկ ամբողջական պտույտ է կատարում 2013,78 երկրային օրվա ընթացքում, իր ուղեծրով շարժվելով միջինում 0,178768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4730) Քսինգմինգժու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)